Nassau (Cookøyene)

Nassau er ei øy i Cookøyene i Sør-Stillehavet. Den hadde i 2011 en befolkning på 73. Nassau hører administrativt sammen med naboøya Pukapuka.

 Geografi 
mini|Kart over den administrative inndelingen av Cookøyene
Nassau har et areal på 1,3 km². Øya er nærmeste nabo til Pukapuka. Nassau ligger 48 nautiske mil fra Pukapuka og 673 nautiske mil fra Rarotonga.Cook Islands 2011 Census of Population and Dwellings. Main Report, s. 7.

Nassau er ei sandøy som er omgitt av et bredt korallrev. Den er den eneste av de nordlige Cookøyene som ikke har lagune.«Nassau Island», Encyclopædia Britannica Online. Lest 20. desember 2015. Sanddynene går opp i elleve meters høyde.

 Historie 
Øya ble benyttet av folk fra Pukapuka, men var ikke permanent bebodd. Franskmannen Louis Coutance på skipet «Adèle» ble i 1803 den første europeer som fikk øye på øya. Han ga den navn etter skipet, men det ble ikke stående. Navnet Nassau ble gitt øya av kaptein John Sampson fra USA etter hvalfangstskuta han kom til øya med i 1835.Pukapuka Island Profile 2003. 

I 1876 ble øya kolonisert av amerikanere som plantet kokospalmer, bananplanter og andre avlinger. Storbritannia annekterte øya i 1892.

Fra 1916 til 1926 ble øya utleid til et selskap fra Samoa. Det ble da produsert kopra. Arbeidskraft ble hentet fra Gilbert- og Elliceøyene og Samoa. I 1945 ble øya kjøpt av Cookøyenes regjering som i 1951 solgte den til høvdingene på Pukapuka.

 Samfunn 
Folketellingen i 2011 viste et innbyggertall på 73.Cook Islands 2011 Census of Population and Dwellings. Main Report, s. 39. Øya var lenge ubebodd, men i 1936 hadde den en befolkning på 18. Folketallet steg til 167 i 1966. Siden har det falt.

I likhet med på naboøya Pukapuka taler folket på Nassau pukapukansk, et språk som er i slekt med samoansk.«Pukapuka», Ethnologue. Lest 20. desember 2015.

Nassau har ingen flystripe. 

 Referanser 

 Kilder 
Cook Islands 2011 Census of Population and Dwellings. Main Report, Statistics Office
Pukapuka Island Profile 2003, Office of the Minister for Island Administration

Kategori:Øyer i Cookøyene